Diari Oficial de la Generalitat Valenciana


Sumari del DOGV 148, del 27-02-1984 (1984/802725)

RESOLUCIÓ de 10 de febrer de 1984, de la Direcció General de Serveis Socials de la Conselleria de Sanitat, Seguretat Social i Treball, per la qual es convoca ajuda per a equipament de Centres i Serveis dedicats a la prevenció, atenció, integració, tractament, rehabilitació i/o assistència de família, transeünts, minories ètniques i d'altres toxicomans i drogaddictes; tercera edat i disminuïts i Associacions i Federacions amb la mateixa finalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   148

Data del DOGV
:   27-02-1984

Secció del DOGV
:   ALTRES DISPOSICIONS

Número del document
:   1984/802725


Data del document
:   10-02-1984

Organisme emissor
:   Conselleria de Sanitat, Seguretat Social i Treball

Tipus de document
:   Resolució

Resolució de 10 de febrer de 1984, de la Direcció General de Serveis Socials de la Conselleria de Sanitat, Seguretat Social i Treball, per la qual es convoca ajuda per a equipament de Centres i Serveis dedicats a la prevenció, atenció, integració, tractament, rehabilitació i/o assistència de família, transeünts, minories ètniques i d'altres, toxicòmans, drogaddictes, tercera edat i dismunuïts i Associacions i Federacions amb la mateixa finalitat.  
L'atenció que necessiten la família, transeünts, minories ètnicques i d'altres; toxicòmans i drogaaddictes; tercera edat i disminuïts , fan necessari que aquesta Direcció General considere oportú convocar ajuda en concepte de subvenció per a equipament de Centres i Serveis dedicats a la prevenció, atenció, integració, tractament, rehabilitació i assistència, i sempre d'acord amb les disponibilitats pressupostàries que aquesta Direcció General té assignades per a aquesta finalitat.   
Pel que fa a la sol·licitud , tramitació , resolució i pagament d'aquestes ajudes, es regularà per les disposicions de general aplicació i pel que, específicament, s'estableix en aquesta Resolució.   
En atenció a aquests motius i d'acord amb les disposicions aplicables al cas dispose:   
Primera. Concepte de subvenció.   
L'ajuda s'atorgarà en concepte de subvenció per tal de contribuir a l'equipament de Centres i Serveis d'atenció, prevenció, integració i tractament, rehabilitació i assistència, de família, transeünts, minories ètniques i d'altres; toxicòmans i drogaaddictes; tercera edat i disminuïts.   
Segona. Sol·licitants.   
Podran sol·licitar aquestes ajudes les Corporacions Locals, Institucions, Centres especialitzats, Associacions, Federacions i Cooperatives, sense finalitats lucratives, als quals corresponga la titularitat del Centre o Servei per al qual ha sol·licitat la subvenció.   
Tercera. Exclusions.   
U. Queden expressament exclosos d'aquesta convocatòria:   
a) L'Estat o Entitats de caràcter estatal.   
b) Les Entitats de Crèdit i Caixes d'Estalvi.   
c) Les empreses privades que es dediquen a l'atenció del llurs empleats i familiars i que hi ocupen fins el 75%.   
d) Els Centres o serveis docents.   
Dos. Tampoc no podrà sol·licitar-se subvenció per:   
a) Equipament subvencionat en exercicis anteriors.   
b) Equipaments adquirits amb anterioritat a la presentació de la sol·licitud.   
c) Equipaments per a obres en curs d'execució, la finalització de les quals no estiga prevista per a aquest exercici. En aquests casos, podrà presentar-se la sol·licitud, pero per a la concessió serà imprescindible presentar el certificat de final d'obra.   
Quarta. Documentació.   
Per a la petició de subvenció haurà de presentar-se, per únic exemplar, la documentació següent:   
U. Instància d'acord amb el model que es facilitarà, subscrita per qui tinga la representació legal de la Institució o poder suficient per a això. La instància i impressos complementaris seran facilitats per les Delegacions Territorials. 1  
Dos. 1. En el cas de Corporacions Locals, haurà de presentar-se:   
A) Còpia certificada de l'acord del Ple de les Corporacions Locals en el qual es tracte aquesta subvenció, i que contemplarà els aspectes següents:   
-Autoritzacions de la petició d'ajuda que es pretén d'obtenir.   
-Compromís de la Corporació amb la Direcció General de Serveis Socials de coordinar-se amb aquesta en la planificació general que aquesta elabore, així com sotmetre's a control públic mitjançant la presentació del pla de treball, el seguiment tècnic i la justificació econòmica de l'ajuda que es concedesca i de no variar la destinació de l'equipament en un període inferior a trenta anys.   
B) Certificació acreditativa que els pressupostos de la Corporació tenen una quantitat consignada en concepte d'ajuda per al servei que sol·licita.   
Dos. 2. En els altres casos, document en què s'acredite:   
A) Poder de representativitat del sol·licitant.   
B) Acord de la Junta Directiva, amb indicació de la data d'aquest, de compromís amb aquesta Direcció General de Serveis Socials, de coordinar-se amb la planificació general que ella elabore, així com de sotmetre's a control públic mitjançant la presentació del pla de treball i seguiment tècnic i la justificació econòmica de l'ajuda que es concedesca. Compromís de no variar la destinació de l'equipament en un període inferior a trenta anys.   
Tres. Memòria, en la qual ha de constar:   
a) Data inicial de funcionament.   
b) Finalitat de la Institució.   
c) Serveis que es presten.   
d) Projecte de funcionament o programació per a 1984.   
e) Nombre de places actuals i indicació d'augment o disminució respecte de l'any anterior.   
f) Descripció de la necessitat d'ajuda.   
Quatre. Còpia compulsada dels Estatuts. Per a la compulsació serà suficient una diligència de la Delegació Territorial de Serveis Socials.   
Cinc. Document acreditatiu del número de registre d'Associacions o Entitats.   
Sis. Fotocòpia del Codi d'Identificació Fiscal (només per a disminuïts).   
Set. Relació nominal de beneficiaris, segons imprés que es facilitarà.   
Vuit. Relació nominal d'ajudes i quantia dels beneficiaris (només per a disminuïts).   
Nou. Relació de la plantilla del personal del Centre, segons imprés que es facilitarà.   
Deu. Estat comptable de la previsió d'ingressos i despeses per a 1984, segons imprés que es facilitarà.   
Onze. Pressupost detallat de les cases subministradores de l'equipament que es pretén adquirir.   
Dotze. Les sol·licituds d'ajudes per a Centres o tallers ocupacionals es presentaran, a més, amb documentació específica:   
a) Inventari general de la maquinària del centre i valoració econòmica en el moment de la sol·licitud.   
b) Distribució en planta abans i després de la dotació, incloent-hi les dependències productives i magatzems.   
c) Valoració numèrica de la rendabilitat productiva que es pretén aconseguir amb el nou equipament.   
De la documentació requerida:   
a) Dels requisits inclosos en l'apartat tres, punts a), b) i c), així com dels apartats quatre, cinc i sis, queden dispensats aquells que ja haguessen presentat sol·licitud d'ajuda per a 1983 davant d'aquesta Conselleria, si bé s'haurà d'esmentar en la nova sol·licitud el número d'expedient que li fou assignat.   
Si s'han produït modificacions en els Estatuts, Registre d'Entitats o Codi d'Identificació Fiscal, còpia compulsada on consten les modificacions esmentades.   
b) Si s'hagués sol·licitat ajuda de manteniment per a 1983, davant d'aquesta Conselleria, no caldrà adjuntar-hi els documents de l'apartat tres, punts a, b, c, d i e, així com els dels apartats quatre, cinc, sis, set, vuit, nou i deu.  
També queden dispensats dels requisits de l'apartat dos, els sol·licitants en el compromís dels quals es contemple l'ajuda objecte d'aquesta convocatòria.   
c) Per a aquells que sol·liciten per primera vegada, queden exempts del que disposen els apartats set i nou, i només caldrà esmentar els nombres de beneficiaris previst i nombre de personal, lloc de treball a exercir i capacitació.   
Cinquena. Termini de presentació.   
El termini de presentació de sol·licituds finalitzarà el dia 27 d'abril de 1984.   
Sisena. Lloc de presentació.   
La sol·licitud i documentació requerida hauran de presentar-se a la Delegació Territorial de Serveis Socials on estiga el Centre o Servei per al qual es sol·licita la subvenció, sense perjudici del que disposa l'article 66 de la Llei de Procediment Administratiu.   
Setena. Tramitació.   
U. Les Delegacions Territorials de Serveis Socials revisaran i verificaran els expedients. Quan l'expedient estiga incomplet, el sol·licitant, a requeriment de les Delegacions esmentades haurà de completar-lo en el termini de deu dies, amb el requeriment que disposa l'article 71 de la Llei de Procediment Administratiu, i s'arxivarà sense cap altre tràmit en cas contrari.   
Dos. Les Delegacions esmentades podran reclamar a l'Entitat, Institució o Centre, les dades, documents o aclariments que consideren necessari de realitzar per tal de completar l'expedient.   
Tres. La Delegació Territorial corresponent incorporarà informe a l'expedient, en funció de les dades obrants i de les que resulten de les comprovacions que estime oportú de realitzar sobre la procedència de concedir, reduir o denegar l'ajuda sol·licitada.   
Quatre. Completat l'expedient, serà remitit a la Direcció General de Serveis Socials, l?original, i la còpia restarà en poder de la Delegació Territorial.   
Cinc. La Direcció General de Serveis Socials, a la vista dels expedients, podrà recaptar els informes d'organismes i entitats que estime oportuns per tal de resoldre millor l'expedient.   
Sis. Amb anterioritat a la concessió, la Direcció General de Serveis Socials podrà disposar que s'efectue una comprovació sobre la veracitat de les dades aportades pels peticionaris.   
Vuitena. Resolució d'expedients.   
La Direcció General de Serveis Socials adoptarà la resolució que s'escaiga a la vista de l'expedient, de les necessitats reals que d'aquell es desprenguen i de la planificació general que aquesta tinga disposta.   
La resolució es notificarà als interessats, així com a la Delegació Territorial corresponent.   
Novena. Recursos.   
Contra la resolució que dicte la Direcció General de Serveis Socials podran els interessats interposar recurs d'alçada davant l'Excm. Sr. Conseller de Sanitat, Treball i Seguretat Social, en el termini de quinze dies comptats a partir del següent de la notificació de la resolució.   
Contra les resolucions dels recursos d'alçada podrà interposar-se recurs contencioso-administratiu, de conformitat amb el que estableix la Llei reguladora d'aquesta Jurisdicció.   
Desena. Justificació de la despesa i pagament de les subvencions concedides.   
U. Per al pagament de les ajudes s'haurà de presentar, per únic exemplar, la documentació següent:   
-Factures justificatives de l'adquisició de l'equipament. Les factures signades pel proveïdor inclouran les dades següents: nom. de l'empresa, número d'identificació fiscal o número de D.N.I., domicili, preu unitari, nombre d'unitats subministrades, preu total de cadascun dels articles i preu total del subministrament.   
-Certificació del representant de l'Entitat en la qual conste la realització del subministrament i la conformitat amb aquell.   
-Certificació acreditativa que s'han inclòs a l'inventari del Centre per al qual es destinen els béns objecte de la subvenció.   
-Entitat bancària i número de compte on s'han de situar, si escau, els fons de l'ajuda.   
Dos.   
a) Complits els tràmits oportuns, el sol·licitant rebrà notificació per tal de poder cobrar la subvenció.   
b) Abans de tres mesos el Director del Centre o Servei a què va destinada l'ajuda, haurà de comunicar per escrit que la percepció d'aquesta s'ha fet efectiva en l'esmentat Servei, en la quantia i concepte destinats.   
c) L'entitat haurà de comprometre's a notificar als beneficiaris atesos al Centre o a llurs representants legals, la concessió de l'ajuda.   
d) Les Institucions i Centres subvencionats amb aquestes ajudes, a requeriment de la Direcció General de Serveis Socials, quedaran obligats de col·laborar en la satisfacció de la demanda de serveis que no puguen ser atesos en Institucions i Centres Públics, i es respectaran sempre les característiques de la Institució i la qualitat adequada dels serveis.   
Onzena  
L'incompliment total o parcial de qualsevol de les condicions, així com la duplicació d'aquesta amb càrrec a altres crèdits dels Pressupostos Generals de l'Estat, de la Seguretat Social o de l'Administració Institucional, constituirà causa determinant de la revocació de l'ajuda i del reintegrament pel Centre, previ requeriment de la Direcció General de Serveis Socials, que de no ser atés, promourà l'acció efectiva prevista a l'Estatut de Recaptació de Dèbits a l'Estat No Tributaris, sense perjudici de les accions civils, penals o d'un altre ordre que s'escaiguen.   
DISPOSICIO FINAL  
Aquesta Resolució entrarà en vigor el mateix dia en què siga publicada al Diari Oficial de la Generalitat Valenciana.   
Cosa que fem pública perquè en prengueu coneixement i als efectes oportuns.   
València, 10 de febrer de 1984.   
El Director General de Serveis Socials,  
CARLES PEREZ GARCIA  
1 Delegacions Territorials de Serveis Socials:   
-Alacant: Plaça d`Espanya, 6 - Alacant. Tel. (965) 25 21 12.   
-Castelló: Avinguda del Mar, 8 - Castelló. Tel. (964) 23 65 12.   
-València: c/ Casa de la Misericòrdia, 34 - València-14. Tel. (96) 35976 99.